als_Latn dik_Latn sna_Latn
new tonoodls?
noodls is the first global aggregator of official information in real-time!
Get your exclusive access to the largest online source for press releases, corporate news, and company announcements.
03/16/2015 | Press release
distributed by noodls on 03/16/2015 08:09
Një vit pas vendosjes së Moratoriumit të Gjuetisë, Ministria e Mjedisit zhvilloi takimin "Rikthimi i jetës- 1 vit moratorium". Takimi u mbajt në Parkun Kombëtar Divjakë -Karavasta ku ishin të pranishëm Kyreministri i vendit, z. Edi Rama, Ministri i Mjedisit, z.Lefter Koka, Ambasadori Amerikan në Tiranë z.Donald Lu, deputetë të Lushnjës, si dhe përfaqësues të pushtetit vendor.
Në fjalën e tij Kryeministri shqiptar u shpreh ndër të tjera se" "Është një moment i bukur për të bërë një bilanc dhe për të nxjerrë disa mësime të rëndësishme për të ardhmen. Bilancin e thuajse një viti pas vendosjes së moratoriumit dhe mësimin se jo vetëm asgjë nuk është e pamundur, por përkundrazi, së bashku ne mund të bëjmë të mundura gjëra që duken tërësisht të pamundura. E faktikisht, në një vit kemi bërë të mundur një rikthim masiv të specieve të llahtarisura nga papërgjegjshmëria vrastare e njeriut, në këtë zonë dhe në zona të tjera të Shqipërisë."
Ministri i Mjedisit, z.Lefter Koka solli në vëmendje skepticizmin që ekzistonte fillimisht për vendosjen e këtij Moratoriumimi, ndërsa theksoi se sot, një vit më pas, rezultatet e arritura janë spektakolare. "Shumëkush e konsideroi të parealizueshëm këtë Moratorium, shumëkush mendoi se do ishte e pamundur të vendosej kontrolli në të gjithë vendin. Në fakt, një vit pas marrjes së vendimit situata është krejt e ndryshuar dhe rezultati është spektakolar. Unë besoj dhe kjo ishte një ndër punët e mira të bëra nga qeveria shqiptare"- tha Koka.
Ministri Koka theksoi gjithashtu se kontrolli për zbatimin e Moratoriumit ka qenë i rreptë dhe gjatë një viti Inspektoriati Shtetëror i Mjedisit, ka sekuestruar 420 armë gjahu dhe mbi 30 persona janë penalizuar me masa administrative. Nuk ka më tregtim të gjahut të vrarë apo të kapur si brenda vendit ashtu edhe jashtë vendit, të llojeve objekt gjuetie, por edhe të llojeve të mbrojtura dhe të rrezikuara me zhdukje.
Për Ambasadorin Amerikan, z.Donald Lu, ky Moratorium është një shembull mbresëlënës për mënyrën sesi qeveritë mund të punojnë me banorët vendas në mbrojtjen e ekosistemeve delikate të Shqipërisë. "Zonat bregdetare të Shqipërisë ishin stacioni i fundit për mijëra zogj shtegtarë. Shumë prej tyre janë qëlluar dhe vrarë në shifra të larta prej gjuetarëve vendas e të huaj që patën përfituar nga mungesa e rregullave dhe zbatimi i tyre. Sot, ne shohim sesi natyra e ka rimarrë veten dhe falë Moratoriumit të Gjuetisë këta zogj shtegtarë kanë pasur mundësinë që të zhvillohen sërish në brigjet e vijës bregdetare të bukur të Shqipërisë," tha Ambasadori Lu.
Duk u ndalur konkretisht në rezultatet dhe arritjet në Parkun Kombëtar të Divjakë- Karavasta, deputeti i Divjakës, z. Erion Braçe u shpreh: "Do doja të falenderoja banorët e Divjakës, të cilët edhe në periudhat më të errëta, jo vetëm për Shqipërinë, por edhe për mjedisin, edhe për parqet kombëtare, e kanë mbrojtur këtë Park Kombëtar, këtë pasuri të madhe kombëtare, natyrisht kanë bërë çmos për të mbrojtur të gjitha gjallesat e tjera të këtij parku. Pra, një falenderim shumë i madh i shkon sot të gjithë banorëve të kësaj zone të cilët kanë mbështetur një iniciativë shumë të madhe të Qeverisë së Republikës së Shqipërisë, e kanë bërë për veten e tyre, por me këtë rast i kanë dhënë një pasuri shumë të madhe Shqipërisë tonë të dashur. Dua të falenderoj Kryeministrin e vendit, i cili mbajti një premtim të bërë që gjatë kohës që ne ishim në opozitë,"- u shpreh deputeti Braçe.
Studimet tregojnë se në Shqipëri strehohen mesatarisht 180 mijë specie që vijnë për të dimëruar, shifër e lartë kjo për sipërfaqet ujore relativisht të vogla të vendit tonë. 5 ligatinat shqiptare, Karavastaja, Narta, Shkodra, Ohri dhe Prespa e Madhe bëjnë pjesë në ekosistemet e zonave të mbrojtura, me biodiversitet të pasur dhe plotësojnë kriteret për zonat me rëndësi ndërkombëtare.
Një vit para vendosjes së Moratoriumit fauna e egër ishte drejt zhdukjes si pasojë e gjuetisë pa kriter. Brenda një viti tashmë Shqipëria nuk ka më qiell të zbrazët dhe laguna të braktisura. fauna e egër është rigjeneruar me ritme të shpejta. Shumë shpejt Shqipëria do të shndërrohet në destinacion për turistët e huaj të apasionuar ndaj vëzhgimit dhe studimit të faunës së egër.
eng_Latn eng_Latn eng_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn